மனவெடிப்பிலுன் தடம்பதித்து

மனவெடிப்பிலுன் தடம்பதித்து எம்.ரிஷான் ஷெரீப் ஒரு பெருவெளிப் போர்க்களத்தை! மனதுள் பரப்பிச்! சென்றதுன் வருகை ! மீளவும் மீளவும்! சுடுகாடாய்ப் புகை கசிய! வெடித்துச் சிதறுகிறது மனம் ! ! அமைதி,அந்தஸ்து,! அத்தனை நிம்மதியும்! வாய்க்கப் பெற்றவன் நானென! இறுமாந்து நின்றவேளை! சலனமற்ற தூறலென! சப்தங்களை விழுங்கி,விழுங்கி! நீ வந்துநின்றாய் ! உள்ளுக்குளென்ன வெள்ளமோ...! நானேதுமறியேன் ! ! வந்தாய் - விழியுரசிடச் சிலகணங்கள்! மௌனத்தை மொழியாக்கிப்! பார்த்தபடி நின்றாயதில்! சலனத்தையோ,சிவப்பையோ! நான் காணவில்லை ! ! கேள்விகளை மட்டுமே! வார்த்தைகளாக்கியுன்னிடம்! வருகையின் மூலத்தை - நான்! வினவிச் சோர்ந்தவேளையிலும்! என் நெஞ்சப்பரப்பில்! ஆழத்தடம் பதித்து,! மௌனத்தை மொழியாக்கி! ஓர் தென்றல் போல! நீ விலகிச்சென்றாய் ! ! உனது கருவிழிகள்! பயணிக்கும் திசையில்! மட்டுமே வாழ்ந்திடப்! பலர் காத்து நிற்கையில்...! ! எந்தக் கோலத்துக்கும்! வசப்படாப் புள்ளியொன்றிடம்! என்ன எதிர்பார்த்து நீ வந்தாய் ?! எந்தத்திசை நோக்கியும்! முடிவுறாப் பாதையொன்றில்! எங்கு பயணிக்கக் காத்திருந்தாய் ?! ! உன் வாசனை நிறுத்திச்சென்று! சிலபொழுது கடந்தவேளை,! தீயிடம் என் பெயரை - நீ! உச்சரித்து மாண்டதாக! வேதனை மிகும் செய்தியொன்று! காற்றோடு வந்தது ! ! ஒரு பெருஞ்சமுத்திரச்சோகத்தை! மனதில் ஓயாமல் அலையடிக்கச்! செய்ததுன்னிறப்பு ! மீளவும் மீளவும்! வசந்தங்களேதுமற்றவொரு! மயானத்து வனாந்தரமாய்! வெடித்துச் சிதறியும்! துடித்துக்கொண்டே! ஏனின்னும் இருக்கிறதுன்! நேசத்தை உணர்ந்திடா என் மனம் ?! -எம்.ரிஷான் ஷெரீப்,! மாவனல்லை,! இலங்கை